ORDE do 8 de novembro de 2006 pola que se autoriza a posta en funcionamento de estudos oficiais de posgrao nas universidades do sistema universitario de Galicia.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 16/11/2006

A Lei orgánica 6/2001, do 21 de decembro, de universidades (artigo 8.2º) establece que a implantación e supresión de ensinanzas conducentes á obtención de títulos universitarios de carácter oficial e validez en todo o territorio nacional, serán acordadas pola comunidade autónoma correspondente.
Polo Decreto 51/2006, do 23 de marzo, DOG nº 61 do 28 de marzo, autorízase a implantación de estudos universitarios oficiais de posgrao nas universidades do sistema universitario de Galicia, conducentes aos títulos de mestrado que nel se indican; e habilítase expresamente a conselleira de Educación e Ordenación Universitaria para ditar as disposicións necesarias para o desenvolvemento deste decreto.
Para este fin, as universidades deberán xustificar e especificar previamente, ante a consellería, a contratación de profesores mantendo as ratios de calidade e de profesor/alumno así como os requisitos relativos aos espazos que se establecen no Decreto 259/1994, do 29 de xullo, polo que se establece o procedemento para a creación e recoñecemento de universidades, centros universitarios e autorización de estudos na Comunidade Autónoma de Galicia.
Cumprido este trámite polas universidades galegas, procede autorizar a posta en funcionamento dos estudos oficiais de posgrao establecidos no Decreto 51/2006, do 23 de marzo, e confirmados polas universidades correspondentes.
Esta orde consta dun artigo e dunha disposición derradeira. O artigo 1 autoriza a posta en funcionamento dos estudos que se relacionan nos anexos I, II e III e que corresponden aos programas oficiais de posgrao únicos das universidades da Coruña, de Santiago de Compostela e de Vigo respectivamente e o anexo IV que corresponde aos programas oficiais de posgrao interuniversitarios, e a disposición derradeira regula a entrada en vigor da orde.
Polo anterior, de conformidade co Decreto 585/2005, do 29 de decembro, polo que se aproba a estrutura orgánica da Consellería de Educación e Ordenación Universitaria, por proposta da Dirección Xeral de Ordenación e Calidade do Sistema Universitario de Galicia, esta consellería
DISPÓN:
Artigo 1º
Autorízanse as universidades do sistema universitario de Galicia con efectos do curso académico 2006/2007 para a impartición das ensinanzas corres
pondentes aos programas oficiais de posgrao ao abeiro do Decreto 51/2006, do 23 de marzo (DOG nº 61, do 28 de marzo), polo que se autoriza a implantación de estudos universitarios oficiais de posgrao nas universidades do sistema universitario de Galicia e que se relacionan nos anexos I, II, III e IV desta disposición.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 8 de novembro de 2006.
Laura Sánchez Piñón
Conselleira de Educación e Ordenación Universitaria
ANEXO I
UNIVERSIDADE DA CORUÑA
PROGRAMA OFICIAL DE POSGRAO
TÍTULO
MESTRADO EN URBANISMO: PLANS E PROXECTOS. DO TERRITORIO Á CIDADE
MESTRADO EN URBANISMO: PLANS E PROXECTOS. DO TERRITORIO Á CIDADE
POSGRAO EN ECONOMÍA E EMPRESA
MESTRADO EN BANCA E FINANZAS
POSGRAO EN INFORMÁTICA
MESTRADO EN INFORMÁTICA
POSGRAO EN DEREITO
MESTRADO EN DEREITO: ESPECIALIDADE EN ESTUDOS DA UNIÓN EUROPEA
QUÍMICA AMBIENTAL E FUNDAMENTAL
MESTRADO EN QUÍMICA AMBIENTAL E FUNDAMENTAL
ENXEÑARÍA DA AUGA
MESTRADO EN ENXEÑARÍA DA AUGA
POSGRAO EN SAÚDE, DISCAPACIDADE DEPENDENCIA E SOCIEDADE
MESTRADO EN XESTIÓN E INVESTIGACIÓN DA DISCAPACIDADE E A DEPENDENCIA
ANEXO II
UNIVERSIDADE DE SANTIAGO DE COMPOSTELA
PROGRAMA OFICIAL DE POSGRAO
TÍTULO
CIENCIA E TECNOLOXÍA QUÍMICA
MESTRADO EN QUÍMICA AVANZADA
ENXEÑARÍA QUÍMICA E AMBIENTAL
MESTRADO EN ENXEÑARÍA AMBIENTAL
ENXEÑARÍA BIOTECNOLÓXICA
MESTRADO EN ENXEÑARÍA BIOTECNOLÓXICA
SERVIZOS CULTURAIS
MESTRADO EN SERVIZOS CULTURAIS
ANEXO III
UNIVERSIDADE DE VIGO
PROGRAMA OFICIAL DE POSGRAO
TÍTULO
CIENCIA E TECNOLOXÍA AGROALIMENTARIA
MESTRADO EN CIENCIA E TECNOLOXÍA AGROALIMENTARIA
MESTRADO EN ESTUDOS DE XÉNERO
MESTRADO EN ESTUDOS DE XÉNERO
ANEXO IV
PROGRAMAS INTERUNIVERSITARIOS
PROGRAMA OFICIAL DE POSGRAO
TÍTULOS
UNIVERSIDADE
COORDINADORA
UNIVERSIDADES
PARTICIPANTES
MÉTODOS MATEMÁTICOS E SIMULACIÓN NUMÉRICA EN ENXEÑARÍA E CIENCIAS APLICADAS
MESTRADO EN ENXEÑARÍA MATEMÁTICA
USC
UDC
UVI
USC
DIRECCIÓN E PLANIFICACIÓN DO TURISMO
MESTRADO EN DIRECCIÓN E PLANIFICACIÓN DO TURISMO
USC
UDC
UVI
USC
UDC
UVI
PROGRAMA OFICIAL DE POSGRAO
TÍTULOS
UNIVERSIDADE
COORDINADORA
UNIVERSIDADES
PARTICIPANTES
XERONTOLOXÍA
MESTRADO EN XERONTOLOXÍA
USC
UDC
USC
UDC
NEUROCIENCIA
MESTRADO EN NEUROCIENCIA
USC
USC
UDC
UVI
FÍSICA APLICADA
MESTRADO EN FÍSICA APLICADA
UVI
UVI
UDC
HISTORIA CONTEMPORÁNEA
MESTRADO EN HISTORIA CONTEMPORÁNEA
UAM
USC
UAM